CELEX: 52009XX0326(03)
Language: sk
Date: 2008-12-23 00:00:00
Title: Rozhodnutie č. 844 z  23. decembra 2008 o začatí konania vo veci udelenia povolenia na vyhľadávanie a prieskum podzemných prírodných zdrojov ropy a zemného plynu v súlade s článkom 2 ods. 1 bodom 3 zákona o podzemných prírodných zdrojoch v bloku 1-10 Botevo umiestnených v oblastiach Vratsa a Montana a oznámenie týkajúce sa plánovaného výberového konania vo veci udelenia povolenia

26.3.2009   
            
            
               SK
            
            
               Úradný vestník Európskej únie
            
            
               C 72/56
            
         
      ROZHODNUTIE č. 844
   z 23. decembra 2008
   o začatí konania vo veci udelenia povolenia na vyhľadávanie a prieskum podzemných prírodných zdrojov ropy a zemného plynu v súlade s článkom 2 ods. 1 bodom 3 zákona o podzemných prírodných zdrojoch v bloku 1-10 „Botevo“ umiestnených v oblastiach Vratsa a Montana a oznámenie týkajúce sa plánovaného výberového konania vo veci udelenia povolenia
   (2009/C 72/08)
   BULHARSKÁ REPUBLIKA
   RADA MINISTROV
   Podľa článku 5 ods. 2; článku 42 ods. 1 bodu 1 a článku 44 ods. 3 zákona o podzemných prírodných zdrojoch so zreteľom na článok 4 ods. 2 bod 16 a článok 1 bod 24a zákona o energetike
   RADA MINISTROV ROZHODLA:
   
               1.
            
            
               začať konanie vo veci udelenia povolenia na vyhľadávanie a prieskum ropy a zemného plynu v bloku 1-10 „Botevo“ s rozlohou 280,58 km2 a súradnicami bodov tak, ako je uvedené a zaznačené na mape zahrnutej do návrhu zmluvy o vyhľadávaní a prieskume, ktorá je súčasťou dokumentácie o výberovom konaní;
            
         
               2.
            
            
               oznámiť, že udelenie povolenia podľa bodu 1 bude vychádzať z výberového konania;
            
         
               3.
            
            
               stanoviť, že obdobie, na ktoré sa vzťahuje povolenie na vyhľadávanie a prieskum, bude trvať 5 rokov odo dňa, kedy zmluva o vyhľadávaní a prieskume nadobudne platnosť, pričom toto obdobie sa podľa článku 31 ods. 3 zákona o podzemných prírodných zdrojoch môže predĺžiť;
            
         
               4.
            
            
               výberové konanie vo veci udelenia povolenia podľa bodu 1 sa uskutoční 150. deň odo dňa uverejnenia tohto rozhodnutia v Úradnom vestníku Európskej únie, v budove Ministerstva hospodárstva a energetiky, ul. Triaditza č. 8, Sofia;
            
         
               5.
            
            
               konečný termín zakúpenia dokumentácie o výberovom konaní je o 17.00 hod. 120. deň odo dňa uverejnenia tohto rozhodnutia v Úradnom vestníku Európskej únie;
            
         
               6.
            
            
               konečný termín predloženia oznámenia o účasti na výberovom konaní je o 17.00 hod. 130. deň odo dňa uverejnenia tohto rozhodnutia v Úradnom vestníku Európskej únie;
            
         
               7.
            
            
               konečný termín predloženia prihlášok na výberové konanie je o 17.00 hod. 144. deň odo dňa uverejnenia tohto rozhodnutia v Úradnom vestníku Európskej únie;
            
         
               8.
            
            
               na výberovom konaní sa nevyžaduje fyzická prítomnosť;
            
         
               9.
            
            
               cena dokumentácie o výberovom konaní je stanovená na 500 BGN (500 bulharských levov). Dokumentáciu o výberovom konaní možno zakúpiť počas obdobia stanoveného v bode 5 v miestnosti č. 802 na Ministerstve hospodárstva a energetiky, ul. Triaditza č. 8, Sofia;
            
         
               10.
            
            
               účastníci výberového konania musia spĺňať požiadavky uvedené v článku 23 ods. 1 zákona o podzemných prírodných zdrojoch;
            
         
               11.
            
            
               prihlášky účastníkov výberového konania budú posudzované na základe navrhnutých pracovných programov, nástrojov na ochranu životného prostredia a nástrojov odborného vzdelávania, bonusov, a takisto na základe ich manažérskych a finančných spôsobilostí;
            
         
               12.
            
            
               poplatok za účasť na výberovom konaní je stanovený na 10 000 BGN (10 000 bulharských levov) a mal by sa uhradiť na bankový účet Ministerstva hospodárstva a energetiky pred konečným termínom uvedeným v bode 6 tak, ako sa uvádza v dokumentácii o výberovom konaní;
            
         
               13.
            
            
               v prípade, ak uchádzač nebude pripustený k výberovému konaniu, poplatok sa mu vráti do 14 dní odo dňa, kedy dostal oznámenie o nepripustení;
            
         
               14.
            
            
               poplatok úspešného uchádzača nebude vrátený, ale poplatky všetkých ostatných uchádzačov sa vrátia do 14 dní od uverejnenia rozhodnutia Rady ministrov o udelení povolenia na vyhľadávanie a prieskum v bulharskom úradnom vestníku State Gazette;
            
         
               15.
            
            
               oznámenia o účasti na výberovom konaní a návrhy uchádzačov týkajúce sa podmienok výberového konania by sa mali predložiť Ministerstvu hospodárstva a energetiky, ul. Triaditza č. 8, Sofia v súlade s požiadavkami článku 46 zákona o podzemných prírodných zdrojoch;
            
         
               16.
            
            
               prihlášky na výberové konanie by mali byť v súlade s požiadavkami a podmienkami uvedenými v dokumentácii o výberovom konaní;
            
         
               17.
            
            
               výberové konanie sa môže uskutočniť aj vtedy, ak je naň pripustený len jeden uchádzač;
            
         
               18.
            
            
               minister hospodárstva a energetiky je splnomocnený na:
               
                           18.1.
                        
                        
                           zaslanie textu tohto rozhodnutia na uverejnenie v Úradnom vestníku Európskej únie a v bulharskom úradnom vestníku State Gazette a takisto na webovej stránke Rady ministrov;
                        
                     
                           18.2.
                        
                        
                           vymenovanie výboru na zorganizovanie a vedenie výberového konania;
                        
                     
         
               19.
            
            
               odvolania voči tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            predseda vlády
         
         Sergeï STANISHEV
         
      
      
         
            hlavný tajomník Rady ministrov
         
         Veselin DAKOV
         
      
      
         Verná kópia,
         
            vedúci Úradu vlády
         
         Veselin DAKOV